જસ્ટિન બીબર એમી એવોર્ડ વીનર એલેન ડીજેનેરસ ટોક શો પર હમેશા આવે છે પણ પોતાની ભારતીય ટૂર દરમિયાન તે ફિલ્મ નિર્માતા કરણ જોહરના પોપ્યુલર ચેટ શો ‘કોફી વીથ કરણ’માં પણ જોવા મળી શકે છે. જો બીબર આવું કરશે તો એવું પહેલી વખત બનશે કે બીબરના કેલિબરવાળો ઈન્ટરનેશનલ સેલિબ્રિટી ભારતીય ટીવી શોમાં આવશે. કરણે હાલમાં જ આ શોની પાંચમી સિઝન પૂરી કરી છે અને આશા છે કે તે બીબરની સાથે જલદી છઠ્ઠી સીઝન શરુ કરી શકે છે. કરણ જોહરે પોતાના આ શો પર બોલિવૂડના લગભગ તમામ દિગ્ગજોના ઈન્ટર્વ્યુ લીધા છે. જેમાં અમિતાભ બચ્ચન, શાહરુખ ખાન, સલમાન ખાન, આમિર ખાનથી લઈને દીપિકા પાદુકોણ અને પ્રિયંકા ચોપરાનો પણ સમાવેશ થાય છે.